**MUNICIPIUL SATU MARE**

**CABINET PRIMAR**

Nr. 69272/06.12.2024 conexat cu nr. 59798/17.10.2024

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, iniţiez proiectul de hotărâre având ca obiect aprobarea taxelor şi tarifelor ce vor fi aplicate de Serviciul Public Administraţia Domeniului Public Satu Mare, începând cu 01.01.2025, proiect însusţinerea căruia formulez următorul:

**REFERAT DE APROBARE**

Serviciul Public Administrația Domeniului Public Satu Mare este un serviciu public, cu personalitate juridică, aflat sub autoritatea Consiliului Local Satu Mare și care, potrivit Regulamentului de Organizare și Funcționare aprobat, trebuie să asigure administrarea piețelor de pe raza UATM, a Cimitirului uman de pe str. Amațiului nr. 88, a parcărilor, spațiilor de joacă, amenajarea și întreținerea arenelor sportive și a terenurilor de joacă pentru copii, trenulețul, administarea toaletelor publice.

În vederea funcționării serviciului public, consiliul local, în temeiul prevederilor art. 30 din Legea nr. 273/2006 privind finanțele publice locale, cu modificările și completările ulterioare, aprobă taxe speciale. Cuantumul taxelor speciale se stabileste anual, iar veniturile obținute din acestea se utilizează integral pentru acoperirea cheltuielilor efectuate cu furnizarea acestor servicii.

Față de cele expuse mai sus, având la baza referatul de specialitate al directorului general al Serviciului Public Administrația Domeniului Public Satu Mare cu nr. 12691/05.12.2024 conexat cu nr. 10663/16.10.2024 raportat și la obiectul proiectului de act administrativ și care fac obiectul legii privind transparența decizională în administrația publică.

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.

Văzând prevederile art. 129 alin. (2) lit. b) coroborate cu prevederile alin. (4) lit. c) din O.U.G. nr. 57/2019 privind Codul administrativ, cu modificările și completările ulterioare potrivit cărora Consiliul Local stabilește și aprobă impozitele și taxele locale.

Propun spre dezbaterea şi aprobarea Consiliului Local Satu Mare, *proiectul de hotărâre în forma prezentată de executiv.*

INIȚIATOR PROIECT

Primar,

Kereskényi Gábor

Red/dact 2 ex. Boitor Zs.